Luigi Cherubini
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i klassisismen,Internasjonale klassiske komponister og verker i klassisismen
Luigi Cherubini var en italiensk komponist som etter 1788 var bosatt i Paris. I kortere tidsrom virket han også i London og i Wien, hvor han fikk anerkjennelse av mestere som Joseph Haydn (1732–1809) og Ludwig van Beethoven (1770–1827). I hele Napoleonstiden var Cherubini i unåde, men kom etter keiserens fall igjen til ære og ble i 1821 direktør for Paris-konservatoriet.
Cherubini komponerte blant annet 27 operaer (de mest kjente er Vannbæreren og Ali Baba), 11 store messer, to rekviemer, en mengde kammermusikk, romanser og ouverturer. Cherubini var i operaen påvirket av Christoph Willibald Gluck (1714–1787), i kammermusikk av Haydn og Beethoven, men var likevel selvstendig. Især i sine siste leveår skrev han kirkemusikk i streng stil. Les mer i Store norske leksikon musikk i klassisismen